《天道不可跻》
宋代·陈襄

天道不可跻，以其高且危。
地道不可寻，以其幽且深。
土圭测日影，可以分照临。
桐鱼击石鼓，可以求声音。
嗟夫世之人，不知方寸心。

作者简介：（1017—1080）宋福州候官人，字述古，人称古灵先生。与陈烈、周希孟、郑穆友称“四先生”，倡理学。仁宗庆历二年进士。神宗朝为侍御史知杂事，论青苗法不便，出知陈州、杭州。后以枢密直学士知通进、银台司兼侍读，判尚书都省。尝荐司马光、苏轼等三十三人。有《古灵集》。